ÕPILASTE  VASTUVÕTUTINGIMUSED 

KUUSALU  KESKKOOLI  10.  KLASSI  

2009/10  ÕPPEAASTAL

1. Kõikidele õpilaskandidaatidele tagatakse sisseastumiseks võrdsed võimalused.  

2. Vastuvõtukatsed 10. klassi toimuvad 18. juunil 2009. a. algusega kell 10.00.

3. Kandidaadil tuleb kaasa võtta pildiga dokument ja 9. klassi tunnistuse kinnitatud koopia,  mis jääb kooli ja mille alusel arvutatakse õpilase õpitulemuste keskmine hinne. 
Arvesse lähevad aastahinded ja põhikooli lõpueksamite hinded.
4. Kandidaadid sooritavad kirjaliku testi eesti keelest ja matemaatikast.

5. Testi sooritamiseks ettenähtud aeg on 2 astronoomilist tundi ja test hinnatakse kümne palli süsteemis. 

6. Testi  tulemuse ja tunnistuse keskmise hinde summeerimise tulemusel moodustatakse õpilaskandidaatide pingerida.

7. Kuusalu Keskkooli 10. klassis õpingute alustamiseks edukalt kandideerinud õpilaste koodid avalikustatakse kooli koduleheküljel ja teadete tahvlil koolis hiljemalt 
25. juuniks 2009. a. 

8. Katsetel osalenud õpilastel ja nende vanematel on õigus tutvuda katsete tulemustega ja hindamisega ning saada selgitusi katsete tulemuste kohta kuni  7. juulini 2009. a.
Kool säilitab katsetel osalenud õpilaste kirjalikud tööd 1. oktoobrini 2009. a.
9. Vastuvõtmistaotluste ja dokumentide vastuvõtt 10. klassi toimub ajavahemikul 
25. juuni - 7. juuli 2009. a. 

Vastuvõetute nimekiri avalikustatakse kooli koduleheküljel 10. juuliks 2009. a., mil selgub ka vabade kohtade olemasolu. 

10. Vabade kohtade olemasolul toimub järelkonkurss 25. augustil 2009. a. algusega kell 10.00.

11. Vabade kohtade olemasolul võetakse 25. augustini 2009. a. dokumente vastu ka põhikooli lõpetanutelt, kelle lõputunnistuse hinnete keskmine on vähemalt 4,0 ja käitumine vähemalt „hea“ ja kes on põhikooli ühtlustatud materjalidega eesti keele ja matemaatika lõpueksamid sooritanud vähemalt hindele „rahuldav”.

